Det skjedde flere ting som var utenfor styrets kontroll og som forklarer overskridelsene. Det kom en devaluering av kronen i 1949 som ga prisstigning. Fra 1949 til 1952 steg engrosprisindeksen med 50 %. Med de store overskridelsene som oppstod vurderte en å la en utenlandsk konsulent ta seg av planlegging, prosjektering og bygging, men etter vurderinger besluttet en seg for å greie seg på egen hånd. En medvirkende faktor kan ha vært hensyn til norske bedrifter som leverte utstyr.